stanford-oval/wikipedia huggingface dataset:
Nikola Šipčić

Nikola Šipčić (s. 17. toukokuuta 1995 Priboj, Jugoslavia) on montenegrolainen jalkapalloilija, pelipaikaltaan keskuspuolustaja. Hän on pituudeltaan 192-senttimetrinen. Hän on pelannut suurimman osan urastaan Serbiassa. Hän siirtyi kesäkuussa 2019 Espanjan Segunda Divisiónissa pelaavaan Tenerifeen.
Šipčić pelasi Montenegron maajoukkueessa ensimmäisen kerran maaliskuussa 2022 ystävyysottelussa Armeniaa vastaan. Hän on pelannut 25. syyskuuta 2022 mennessä neljä maaottelua, joissa hän on ollut avauskokoonpanossa kaksi kertaa.
Kiss tha Game Goodbye

| Kiss tha Game Goodbye Jadakiss |
| --- | --- | --- |

Studioalbumin tiedot
 Julkaistu: 7. elokuuta 2001
 Tuottaja(t): Jadakiss, Alchemist, DJ Premier, Swizz Beatz, The Neptunes, Timbaland, Sheek, Just Blaze, Chucky Thompson, Jay "Icepick" Jackson, Mahog, Grimy, P.K., Wayne-O, DJ Shok, Eric McCaine, Fiend, Mas, Rated R
 Tyylilaji: hip hop
 Kesto: 76.39
 Levy-yhtiö: Ruff Ryders/Interscope
Jadakissin muut julkaisut
|   | Kiss tha Game Goodbye 2001 | Kiss of Death 2004 |
Kiss tha Game Goodbye on rap-artisti Jadakissin ensimmäinen studioalbumi. Albumi julkaistiin Yhdysvalloissa 7. elokuuta 2001. Albumin myynti ylitti kultalevyrajan 21. syyskuuta 2001.
Kappaleet

| # | Kappale | Sanoittaja(t) | Tuottaja(t) | Vierailija(t) | Kesto |
| --- | --- | --- | --- | --- | --- |
| 1 | "Intro" |  | Jay "Icepick" Jackson |  | 0:57 |
| 2 | "JadaKiss"'s Got a Gun" | J.C. Phillips, K. Dean, E. McCaine | Eric McCaine,  Swizz Beatz | E. McCaine & Antoine Stanton | 4:27 |
| 3 | "Show Discipline" | J.C. Phillips, N. Jones, I. Leeper, B. Rush, D. Styles, J. VanLeer | Mahogany | Nas | 3:39 |
| 4 | "Knock Yourself Out" | J.C. Phillips, P. Williams, C. Hugo | The Neptunes | Pharrell | 3:32 |
| 5 | "We Gonna Make It" | J.C. Phillips, D. Styles,Perse A. Maman | The Alchemist | Styles P | 3:33 |
| 6 | "None Of Ya'll Better" | J.C. Phillips, D. Styles, S. Jacobs, C. Martin | DJ Premier | The L.O.X. | 3:37 |
| 7 | "Stick Yourself (Skit)" |  | Grimy , Jay "Icepick" Jackson | Big Will, Cross & Icepick | 1:49 |
| 8 | "I'm A Gangsta" | J.C. Phillips, A. Fields | P.K. | Parle | 3:30 |
| 9 | "Nasty Girl" | J.C. Phillips, P. Jones, T. Mosley | Timbaland | Carl Thomas | 3:57 |
| 10 | "Put Your Hands Up" | J.C. Phillips, W. Brown, D. Richards, S. Green | Wayne-O |  | 3:27 |
| 11 | "Jay Jerkin' (Skit)" |  | Jay "Icepick" Jackson, Sheek | Sheek & J-Hood | 2:42 |
| 12 | "On My Way" | J.C. Phillips, K. Dean | Swizz Beatz | Swizz Beatz | 4:21 |
| 13 | "Cruisin'" | J.C. Phillips, C. Broadus, M. Gomez | DJ Shok | Snoop Dogg | 3:55 |
| 14 | "Kiss Is Spittin" | J.C. Phillips, K. Dean, E. McCaine, J. Leiber, M. Stoller | Eric McCaine, Swizz Beatz (co-producer) | Nate Dogg & Mashonda | 3:55 |
| 15 | "Fuckin' Or What?" | J.C. Phillips, K. Dean, D. Styles, L. Creed, Bell | Swizz Beatz |  | 3:42 |
| 16 | "It's Time I See You" | J.C. Phillips, S. Green, J. Jacobs, E. Jeffers, S. Martin, M. Smalls, J. Smith, D. Styles | Just Blaze | Cross, Drag-On, Eve, Infa-Red, The L.O.X. | 4:11 |
| 17 | "What You Ride For?" | J.C. Phillips, J. Anderson, P. Smith, R. Jones Jr. | Fiend | Fiend, 8ball & Yung Wun | 4:30 |
| 18 | "Un-Hunh!" | J.C. Phillips, E. Simmons, T. Weisman, R. Salas | Mas, Rated R | DMX | 4:22 |
| 19 | "Feel Me (Skit)" |  | The Alchemist |  | 2:00 |
| 20 | "Keep Ya Head Up" | J.C. Phillips, G. Hines, I. Leeper, T. Lewis, C. Thompson, J. Harris | Mahogany, Chucky Thompson | Ann Nesby | 5:27 |
| 21 | "Charge It (Skit)" |  | Jadakiss | Chep & Gab | 5:06 |
Singlet

We Gon' Make It 
julkaistu: 7. elokuuta 2001
Knock Yourself Out 
jukaistu: 22. lokakuuta 2001
Put Ya Hands Up 
jukaistu: 22. tammikuuta 2002
New Orleansin valtaus

New Orleansin valtaus oli Yhdysvaltain sisällissodassa 25. huhtikuuta - 1. toukokuuta 1862 tapahtunut valtaus, jossa Unionin armeija valtasi suuren New Orleansin kaupungin Konfederaation armeijalta ilman aseellista vastarintaa. Valtaushetkellä kaupungissa olleet Konfederaation joukot olivat Unionin joukkoihin nähden niin alimiehitettyjä ja -varustettuja, että joukkoja komentanut Mansfield Lovell näki parhaaksi paeta kaupungista ennen taistelun alkamista.
Valtaus

New Orleansin helppo valtaus perustui siihen, että Unionin joukot hyökkäsivät eri suunnalta kuin Konfederaatiossa oli alun perin kuviteltu. New Orleansin edusta oli Mississippin puolelta suojattu vahvasti, mutta Meksikonlahdelle päin vain kahden linnoituksen, Fort Jacksonin ja Fort St. Phillipin, voimin. Huhtikuussa 1862 valtaosa New Orleansia puolustaneista sotilaista oli sijoitettuna pohjoisen Mississippin ja läntisen Tennesseen alueille. New Orleansin valtauksen alkaessa valtaosa kaupunkia suojanneista laivoista oli lähetetty torjumaan Unionin hyökkäystä Mississippi-jokea pitkin Memphisiin.
24. huhtikuuta amiraali David Farragut onnistui pimeyden turvin kuljettamaan noin 15 000 sotilasta sekä kymmeniä laivoja Meksikonlahden linnoitusten ohi. Kun Farragutin joukot saapuivat New Orleansin edustalle, oli kaupungissa vain noin 3 000 heikosti varustettua Konfederaation miliisiä, kaksi keskeneräistä ironcladia ja muutama höyrylaiva. Valtaosa Konfederaation muista lähettyvillä olleista sotajoukoista oli sidottu muuhun toimintaan, joten New Orleansin joukkoja johtanut Mansfield Lovell ei uskonut mahdollisuuksiinsa voittaa Unionin huomattavasti suurempaa armeijaa. Tappioiden minimoimiseksi hän päätti vetää kaikki Konfederaation sotilaat kaupungista 25. huhtikuuta. 28. huhtikuuta Fort Jackson ja Fort St. Phillip antautuivat Unionin joukoille. Unionin joukot aloittivat New Orleansin miehityksen 1. toukokuuta kenraalimajuri Benjamin Franklin Butlerin johdolla.
Kim Matula

| Kim Matula |
| --- | --- |
 Kim Matula vuonna 2014
Henkilötiedot
Koko nimi:  Kimberly Marie Matula
Syntynyt: 23. elokuuta 1988 (ikä 36) Fort Worth, Texas, Yhdysvallat
Näyttelijä
Taiteilijanimet:  Kim Matula
Aktiivisena:  2006–
Merkittävät roolit:  Hope Logan (Kauniit ja rohkeat)
Aiheesta muualla
IMDb 
Kimberly "Kim" Marie Matula (s. 23. elokuuta 1988 Fort Worth, Texas) on yhdysvaltalainen näyttelijä. Tunnetuksi hän tuli Kauniit ja rohkeat -sarjan Hope Loganina.
Elokuvat ja televisiosarjat

Savage Spirit – Megan (2006)
Queen Sized – Tara 2006
Pink – Natalie (2008)
Crown thy Good – Claire (2009)
Ensisilmäyksellä – Tyttö (2009)
Exposed – Gail (2010)
Kauniit ja rohkeat – Hope Logan (2010–2014)
Spilt Milk – Sabrina (2010)
The Defenders – Mia (2011)
Aiheesta muualla

Kuvia tai muita tiedostoja aiheesta Kim Matula Wikimedia Commonsissa
New Orleansin roomalaiskatolinen arkkihiippakunta

Arkkihiippakunnan vaakuna
New Orleansin roomalaiskatolinen arkkihiippakunta on roomalaiskatolisen kirkon hiippakunta, jonka toimialuetta on Itä-Louisiana. Paavi Pius VI korotti sen hiippakunnaksi Espanjan hallintoaikana 25. huhtikuuta 1793, mikä tekee siitä Yhdysvaltojen toiseksi vanhimman hiippakunnan. Hiippakunnan katedraali on nimetty Ranskan kuninkaan Ludvig Pyhän mukaan. Nykyinen arkkipiispa on vuodesta 2009 ollut Gregory Michael Aymond.
Arkkipiispat

Antoine Blanc (1850–1860)
Jean-Marie Odin (1861–1870)
Napoléon-Joseph Perché (1870–1883)
Francis Xavier Leray (1883–1887)
Francis Janssens (1888–1897)
Placide Louis Chapelle (1897–1905)
James Blenk (1906–1917)
John Shaw (1918–1934)
Joseph Rummel (1935–1964)
John Cody (1964–1965)
Philip Hannan (1965–1989)
Francis Bible Schulte (1989–2001)
Alfred Clifton Hughes (2002–2009)
Gregory Michael Aymond (2009– )
Nick McCarthy

| Nick McCarthy |
| --- | --- |
 McCarthy vuonna 2008
Henkilötiedot
Syntynyt: 13. joulukuuta 1974 (ikä 49) Blackpool, Englanti
Ammatti:  muusikko
Muusikko
Laulukielet:  englanti
Aktiivisena:  2001–
Tyylilajit:  indie rock, taiderock, post-punk revival
Soittimet:  kitara, piano, koskettimet, syntetisaattori, basso, laulu, rummut
Yhtyeet:  Franz Ferdinand
Levy-yhtiöt:  Domino Records
Aiheesta muualla
Kotisivut
  [ Muokkaa Wikidatassa ] [ ohje ]  
Nicholas John ”Nick” McCarthy (s. 13. joulukuuta 1974 Blackpool, Englanti) on englantilainen muusikko, joka tunnetaan parhaiten skotlantilaisen indie rock-yhtye Franz Ferdinandin entisenä kitaristina. Hän erosi yhtyeestä vuonna 2016. McCarthy on myös brittiläisen Box Codax -yhtyeen jäsen.
Narkolepsia

Narkolepsia (kreikan sanoista narkē ’lamaantuminen’ ja lepsis ’taudinkohtaus’) eli nukahtelusairaus on hypokretiinien vajauksesta johtuva aivosairaus. Narkoleptikko nukahtaa suoraan REM-uneen, jonka aikana lihasten perusjänteys eli lihastonus on täysin poissa. Narkolepsian esiintyvyys on noin 26 tapausta 100 000 suomalaista kohden. Narkolepsian oletetaan olevan perinnöllinen, mutta asiaa ei ole tieteellisesti todistettu.[lähde? ] Narkolepsia on eri asia kuin unitauti, joka joskus on mainittu mediassa tässä yhteydessä. Sairauden kuvasi ensimmäisenä ranskalainen lääkäri Jean-Baptiste-Édouard Gélineau (1828–1906) vuonna 1880.
Oireet

Uni voi tulla yllättäen ja vastustamattoman voimakkaana, ja nukahtaminen voi tapahtua yllättävissäkin tilanteissa, kuten kesken puheen, syödessä tai kävellessä. Narkoleptikon nukahtamisalttiutta on verrattu tilaan, jollaisessa terve ihminen on valvottuaan yhteen menoon 2–3 vuorokautta. Narkoleptikko tuntee olonsa virkeäksi lyhyenkin unen jälkeen seuraavaan nukahtamiseen asti. Narkoleptikko nukahtelee useasti jännityksen noustessa.
Lähes kahdella kolmesta narkoleptikosta oireet alkavat 15–30-vuotiaana, ja on mahdollista, että taudilla olisi yhteyttä aikuisiän alkuvaiheen stressin kanssa. Jatkuva väsymys vaikuttaa usein koulumenestykseen ja opiskeluun sekä myöhemmin pärjäämiseen työelämässä. Muutamien tutkimusten mukaan narkolepsia on hieman yleisempi miehillä kuin naisilla. Eliniän ennuste on normaali. Tarkkaa syytä narkolepsian syntyyn ei tiedetä. Nykykäsityksen mukaan oireet selittyvät merkittäviltä osin aivojen yhden välittäjäaineen (oreksiini- tai hypokretiinijärjestelmän) toiminnan heikkenemisellä.
Narkolepsiaan liittyy myös usein katapleksia, joka on tunnetilojen laukaisema äkillinen, ohimenevä lihasjänteyden menetys. On arvioitu, että kaikista narkolepsiatapauksista noin neljä viidestä olisi klassista muotoa (narkolepsia–katapleksia) ja ehkä kymmenesosa ilman katapleksiaa. Katapleksiakohtauksen laukaisee yleisemmin nauru; se alkaa yleensä asteittain ja on lyhytkestoinen (alle 2 min). Tavallisia ilmenemismuotoja ovat polvien notkahtaminen, yläraajojen voimattomuus, pään heilahtaminen niskalihasten voiman alentuessa, puheen muuttuminen epäselväksi, tunne silmien hallinnan heikentymisestä ja poskilihasten nykiminen. Katapleksiakohtauksen aikana tajunta säilyy, mutta kohtaus voi joskus johtaa nukahtamiseen. Kohtauksien esiintymistiheys on myös hyvin vaihteleva: joillakin narkoleptikoilla se voi ilmetä vain kerran koko elämän aikana, joillakin kohtauksia voi olla jopa kymmeniä päivässä. Katapleksian hoito voi edellyttää erillistä lääkitystä, ja samat lääkkeet tehoavat myös unihalvauksiin ja hallusinaatioihin.
Edellä mainittujen pääoireiden lisäksi voi esiintyä myös seuraavia:
unihalvaus, eli nukahtamis- tai heräämisvaiheessa henkilö ei hetkellisesti voi puhua eikä liikkua
hallusinaatiot eli harha-aistimukset nukahtamis- tai heräämisvaiheessa, jotka voivat olla pelottavia tai ahdistavia
katkonainen yöuni on erittäin yleistä
muistivaikeudet ja -katkot väsymyksen ja nukahtelun takia.
Syyt

Narkolepsia–katapleksia-oireiston välitön syy on hypokretiinin puute. Hypokretiini on aivoissa sijaitsevan hypotalamuksen tuottama välittäjäaine, joka auttaa vireystilan ylläpidossa sekä estää REM-unen esiintymistä väärään aikaan. Eräiden HLA-antigeenien, erityisesti T-lymfosyytteihin vaikuttavien HLA DQ -varianttien, mutaatiot ovat yliedustettuina taudinkuvassa. Myös streptokokkibakteerien antigeenien vasta-aineita on tavattu narkolepsiaan sairastuneiden seerumista. Ruumiinavausten yhteydessä tehdyt tutkimukset ovat osoittaneet, että aivojen hypotalamus on lievästi vaurioitunut narkolepsian yhteydessä.
Narkolepsiaoireiden kehittymisen syynä on aivojen tulehdus, jonka taustasyynä on sille altistavat geenit ja joskus myös ympäristötekijät yhdistettynä altistaviin geeneihin. Esimerkiksi Pandemrix-rokotteen tehosteaine aiheutti narkolepsiaa tietyn geenivariantin omaaville henkilöille.
Muun muassa perinnöllisillä HLA-antigeenit näyttävät lisäävän riskiä sairastua narkolepsiaan. HLA DQ -molekyylit ovat markkereita vieraita soluja tuhoaville T-lymfosyyteille, jotka ovat elimistön valkosoluja. HLA DQ B1*0603 -alleeli näyttää suojaavan narkolepsialta.
Syyt > H1N1-pandemia ja Pandemrix-rokote

Vuosina 2009–2010 käynnissä olleeseen sikainfluenssapandemiaan liittyi eräissä maissa lapsilla ja nuorilla tavallista suurempi narkolepsian ilmaantuvuus, jolla oli yhteys tietynlaisen influenssarokotteen ottamiseen sekä perinnölliseen alttiuteen. Pandemrix-rokotteen skvaleenipitoinen tehosteaine AS03 aiheutti vasta-ainemuodostusta ainoastaan henkilöille, joilla on perinnöllisesti HLA DQ B1*0602 -variantti.
Tästä syystä Pandemrixia ei enää suositella alle 20-vuotiaille, jos kausi-influenssarokotetta on saatavilla. Pandemrix-rokotekampanjan hyödyt olivat kuitenkin siitä huolimatta huomattavasti haittoja suurempia sekä THL:n että Euroopan lääkeviraston mukaan.
Hoito

Keskeistä narkolepsian hoidossa ovat säännölliset elämäntavat ja säännöllisen uni—valverytmin noudattaminen. Sairastuneen tulee välttää tekijöitä, jotka vaikuttavat päivävireyttä heikentävästi, kuten raskaita ja hiilihydraattipitoisia aterioita, liiallista kahvin käyttöä tai ylipainoa. On suositeltavaa ottaa yhdet tai kahdet 10–30 minuutin päiväunet päivittäin. Torkahteluun ja katapleksiaan liittyvä tapaturmariski tulee huomioida ammatinvalinnassa. Henkilö voi saada yksityisajokortin, jos hänellä ei ilmene odottamatonta ja pakonomaista torkahtelua.
Väsymyksen ja nukahtelun lievittämiseen voidaan käyttää erilaisia piristeitä, muun muassa metyylifenidaattia (mm. Concerta ja Ritalin) tai amfetamiinia (Dexamfetamine Sulphate). Niiden vaikutus perustuu siihen, että ne pidentävät elimistön tuottaman noradrenaliinin vaikutusaikaa. Noradrenaliini toimii valveen ylläpitäjänä ylläpitämällä aivokuoren reaktiokykyä. Pakonomaista torkahtelua voidaan lievittää myös valvelääkkeillä (modafiniili, selegiliini).
Tunnettuja narkoleptikkoja

Aaron Flahavan (1975–2001), jalkapalloilija
Arthur Lowe (1915–1982), näyttelijä
Franck Bouyer (s. 1974), maantiepyöräilijä
Hank Aaron (s. 1934), baseballin pelaaja
Harold McEwen Ickes (s. 1939), presidentin apulainen
Harriet Tubman (1820–1913), vapaustaistelija
Jimmy Kimmel (s. 1967), televisiojuontaja
Jinkx Monsoon (s. 1987), näyttelijä ja drag queen
Lenny Bruce (1925–1966), koomikko
Louis Braille (s. 1809–1852), keksijä
Nastassja Kinski (s. 1961), näyttelijä
Nicole Jeray (s. 1970), golffaaja
Sergio Kindle (s. 1987), jalkapalloilija
Teresa Nielsen Hayden (s. 1960), opettaja
Thomas Edison (s. 1847–1931), keksijä
Aiheesta muualla

Nukahtelusairaus (narkolepsia) Terveyskirjasto.fi
Unihäiriöt #Narkolepsia Suomen Unihoitajaseura
Scholarpedia: Narcolepsy (englanniksi)
Nikolai Saksonov

| Mitalit> Maa:   Neuvostoliitto.Miesten painonnosto. Olympialaiset  | Mitalit> Maa:   Neuvostoliitto.Miesten painonnosto. Olympialaiset  | Mitalit> Maa:   Neuvostoliitto.Miesten painonnosto. Olympialaiset  | Maa:   Neuvostoliitto> Miesten painonnosto. |
| --- | --- | --- | --- |
|  Hopeaa | Helsinki 1952 | 60 kg |  |
| MM-kilpailut  | MM-kilpailut  | MM-kilpailut  |  |
|  Kultaa | Tukholma 1953 | 60 kg |  |
| EM-kilpailut  | EM-kilpailut  | EM-kilpailut  |  |
|  Kultaa | Tukholma 1953 | 60 kg |  |
|  Hopeaa | Helsinki 1952 | 60 kg |  |
Nikolai Nikolajevitš Saksonov (ven. Николай Николаевич Саксонов, 6. tammikuuta 1923 Serga, Permin kuvernementti, Venäjän SFNT, Neuvostoliitto – 2. marraskuuta 2011 Elektrouglin esikaupunkialue) oli Neuvostoliittoa edustanut painonnostaja, olympiamitalisti, maailman- ja euroopanmestari.
Saksonov saavutti sarjan 60 kg olympiahopeaa Helsingissä 1952. Lisäksi hän voitti maailmanmestaruuden Tukholmassa 1953. Näiden kahden mitalin ohella hän saavutti kaksi EM-mitalia. Saksonovin onnistui nostaa urheilu-urallaan myös useita maailmanennätyksiä.
Saksonov kuoli 88-vuotiaana 2. marraskuuta 2011.
Nikolai Sablin

Nikolai Sablin.
Nikolai Aleksejevitš Sablin (ven. Никола́й Алексе́евич Са́блин, 22. helmikuuta 1849 Vologda – 14. maaliskuuta 1881 Pietari) oli venäläinen vallankumouksellinen narodnikki.
Nikolai Sablin syntyi aatelisperheeseen. Hän opiskeli Moskovan yliopistossa, liittyi tšaikovskilaiseen narodnikkikerhoon ja levitti vallankumouksellista propagandaa talonpoikaiston keskuuteen. Marraskuussa 1874 Sablin muutti ulkomaille, missä hän liittyi ensimmäiseen internationaaliin ja toimitti Rabotnik-lehteä. Palattuaan Venäjälle hänet pidätettiin maaliskuussa 1875. Hän oli tuomittavana ns. 193:n oikeudenkäynnissä (1877–1878).
Vuonna 1879 hän Sablin liittyi Narodnaja voljaan. Hän toimi sen toimeenpanevan komitean agenttina, Rabotšaja gazeta -lehden toimittajana ja osallistui Aleksanteri II:n murhayrityksiin. Keisarin murhan jälkeen hän ampui itsensä pidätyksen yhteydessä. Sablin tunnetaan myös runoilijana.
Nepal (yhtye)

| Nepal |
| --- | --- |

Tiedot
Toiminnassa:  1984–2001
Tyylilaji:  thrash metal
Kotipaikka:   Buenos Aires, Argentiina
Laulukieli:  espanja
Jäsenet:  Larry Zavala, laulu   Javier Bagalá, kitara  
Entiset jäsenet:  Beto Vázquez, basso   Marcelo Ponce, Rumpusetti  
Infobox OKNimi-testi OK: 
Nepal oli argentiinalainen thrash metal -bändi, joka perustettiin Buenos Airesissa vuonna 1984. He erosivat vuonna 2001. Tänä aikana he julkaisivat kolme studiotallennusta.
Lauluissaan he keskustelivat muun muassa syrjinnästä, rasismista, yhteiskunnallisesta oikeudenmukaisuudesta, kapitalismista, kansanmurhasta.
Diskografia

Raza de traidores (1993)
Ideologia (1995)
Manifiesto (1997)
Aiheesta muualla

Nepal (yhtye) Encyclopaedia Metallumissa (englanniksi)
New Kids on the Block (albumi)

| New Kids on the Block New Kids on the Block |
| --- | --- | --- |

Studioalbumin tiedot
 Äänitetty : Useissa eri studioissa aikavälillä 1985—1986 (kts. kappale äänityspaikat)
 Julkaistu: 1. huhtikuuta 1986
 Formaatti: LP, CD, C-kasetti
 Tuottaja(t): Maurice Starr
 Tyylilaji: pop   synthpop   hip hop
 Kesto: 42.51
 Levy-yhtiö: CBS Records
Muut kannet
   Albumin takakansi.
New Kids on the Blockin muut julkaisut
|   | New Kids on the Block 1986 | Hangin' Tough 1988 |
New Kids on the Block on samannimisen yhtyeen debyytti- sekä nimikkoalbumi vuodelta 1986.
Tyyliltään albumi voidaan lukea perinteiseksi pop musiikiksi, sisältäen vaikutteita purukumi popista, sekä myös hip hop-musiikista erityisesti levyn nimikappaleessa. Kyseinen kappale on ensimmäinen, jonka yhtye aikoinaan esitti levyn tuottajalle, Maurice Starrille, ja samalla se muistuttaa ainakin musiikillisesti hyvin paljon Run-D.M.C. yhtyeen musiikkia.
Muihin levyn kappaleisiin; kuten yhtyeeseen muutenkin; ovat vaikuttaneet New Editionin ja The Osmondsin kaltaiset yhtyeet, ja ne ovat musiikillisesti sekä soundeiltaan ajanmukaista synthpop musiikkia.
Levyn toinen raita, Didn't I Blow Your Mind on coverkappale, jonka alkuperäinen esittäjä soulyhtye The Delfonics levytti vuonna 1970.
Albumi ei kuitenkaan myynyt erityisen hyvin, ja levy-yhtiö suunnitteli jo yhtyeen vapauttamista levytyssopimuksesta, mutta Starr sai heidät ylipuhuttua, jotta yhtye saisi tehdä vielä yhden albumin.
Kappaleet

Kaikki kappaleet kirjoittanut Maurice Starr, ellei toisin mainittu.
”Stop it Girl” 4:21
”Didn't I Blow Your Mind”  (Säv ja san. Thom Bell ja William Hart)  4:02
”Popsicle” 4:30
”Angel”  (Säv ja san. James Cappra ja Starr)  4:31
”Be My Girl” 3:32
”New Kids on the Block”  (Säv ja san. Donnie Wahlberg ja Starr)  4:51
”Are You Down”  (Säv ja san. A.J., K. Banks, E. Nuri, ja Donnie Wahlberg)  4:20
”I Wanna Be Loved by You” 2:55
”Don't Give Up on Me” 4:27
”Treat Me Right” 4:30
Kokoonpano

Joey McIntyre
Jordan Knight
Donnie Wahlberg
Danny Wood
Jonathan Knight
Kokoonpano > Muut muusikot

Phaedra Butler - Taustalaulu kappaleessa Don't Give Up on Me
Dana Farrier - Taustalaulu
Chris Rich - Beatbox
Maurice Starr - Rummut, bassokitara, kitara, vokooderi, piano, jousisoittimet, syntetisaattorit
Jimmy Johnson - Congo kappaleissa Stop It Girl ja Popsicle
Gordon Worthy - Syntetisaattorit kappaleissa Treat Me Right ja Be My Girl
Mark Fantini - Kappaleen Stop It Girl kitarasoolo
Albumilla käytettyä laitteistoa > Syntetisaattorit

Roland Juno-60
Yamaha DX7
Mini Moog
Oberheim OB-X
E-mu Emulator
Albumilla käytettyä laitteistoa > Rumpusyntetisaattorit

LinnDrum
Roland
Oberheim DMX
Äänityspaikat

Mission Control Studios, Boston, Massachusetts
House of Hits Studios, Boston
Newbury Sound Studios, Boston
Eastern Sound Studios, Methuen, Massachusetts
Normandy Sound Studios, Warren, Rhode Island
Nikolai (arkkipiispa)
Aiheesta muualla

Venäläiset arkkipiispat Suomessa / Ortodoksi.net
arkkipiispa Nikolai / Ortodoksi.net
Jyrki Loima: Esipaimen siunaa. Suomen ortodoksiset piispat
Teuvo Laitila: Uskon Luotsi, Sergei Okulov Suomen ortodoksien vaiheissa. Aamun Koitto, Kuopio 2004
Merikoski, Kaarlo: Taistelua Karjalasta, piirteitä venäläistämistyöstä Raja-Karjalassa tsaarinvallan aikoina, Valistus, Helsinki 1939
Suomen ortodoksisen kirkon arkkipiispat
Antoni (1892–1898) |
Nikolai (1898–1905) |
Sergei (1905–1917) |
Serafim (1921–1925) |
Herman (1925–1960) |
Paavali (1961–1987) |
Johannes (1987–2001) |
Leo (2002–)
Olet mitä syöt

| Olet mitä syöt |
| --- | --- |
Kestoaika:  41 min
Pääosissa:  Pippa Laukka
Alkuperämaa:  Suomi
Verkko:  MTV3
Tuotantokausia:  6
Olet mitä syöt on suomalainen tositelevisiosarja, jossa julkisuudesta tutut henkilöt pohtivat omia elämäntapojaan ja pyrkivät parantamaan elämäänsä ruokavalion, liikunnan, levon ja henkisen hyvinvoinnin osalta. Ohjelmaa luotsaa Pippa Laukka. Ohjelman kuudes kausi alkoi huhtikuussa 2024.
Ohjelmaa tehtiin myös vuosina 2005–2007, jolloin juontajana toimi Hanna Partanen.
Ohjelma on suomalainen versio brittiläiseen You Are What You Eat.
Nick Lindahl

| Nick Lindahl |
| --- | --- |
 Nick Lindahl Australian avoimissa 2008.
Henkilötiedot
Syntynyt: 31. heinäkuuta 1988 (ikä 36)
Kansalaisuus:   Australia
Tennispelaaja
Paino:  77 kg
Kätisyys:  oikea
Ammattilaisena:  2006–
Kaksinpeli
Paras sijoitus:  229. (14.9.2009)
Voitot/tappiot:  1–8
Grand Slam -turnauksissa
Australian avoimet:  1. kierros (2008, 2010)
Nelinpeli
Voitot/tappiot:  0–2
Aiheesta muualla
ATP
Nick Lindahl (s. 31. heinäkuuta 1988 Malmö, Ruotsi) on australialainen tennispelaaja. Hän sijoittui parhaimmillaan ATP-maailmanlistalla sijalle 229 syyskuussa 2009.
Ura

Australian avointen 2006 poikien kaksinpelissä Lindahl selviytyi loppuotteluun, jonka hän hävisi Alexandre Sidorenkolle.
Syyskuussa 2007 Bangkokissa hän pääsi karsintojen kautta uransa ensimmäisen ATP-turnaukseen. Turnauksen ensimmäisellä kierroksella hän voitti Sam Querreyn lukemin 2–6, 6–4, 6–3, mutta hävisi toisella kierroksella Wang Yeu-tzuoolle 3–6, 3–6.
Lindahl sai villin kortin Australian avoimiin 2008. Ensimmäisellä kierroksella hän hävisi Richard Gasquetille 0–6, 1–6, 6–3, 2–6. Heinäkuussa 2009 hän selviytyi Aptosin ATP-haastajaturnauksen loppuotteluun. Loppuottelun hän hävisi Chris Guccionelle.
Australian avoimiin 2010 Lindahl sai villin kortin. Ensimmäisellä kierroksella hän hävisi Jarkko Niemiselle.
Lindahl lopetti uransa vuonna 2013. Vuonna 2017 hän sai seitsemän vuoden kilpailukiellon vuonna 2013 pelatusta sopupelistä.
Nick McCrory

| Mitalit> Maa:  Yhdysvallat.Miesten uimahypyt. Olympialaiset  | Mitalit> Maa:  Yhdysvallat.Miesten uimahypyt. Olympialaiset  | Mitalit> Maa:  Yhdysvallat.Miesten uimahypyt. Olympialaiset  | Maa:  Yhdysvallat> Miesten uimahypyt. |
| --- | --- | --- | --- |
|  Pronssia | Lontoo 2012 | 10 m kerroshypyt, parikilpailu |  |
Nicholas Montgomery ”Nick” McCrory (s. 9. elokuuta 1991 Durham, Pohjois-Carolina) on yhdysvaltalainen uransa jo päättänyt uimahyppääjä ja olympiamitalisti. McCrory on 178 senttimetriä pitkä ja painaa 74 kilogrammaa.